ครม.อัดงบอุ้มเกษตรกรน้ำท่วม
ครม.ไฟเขียวงบกลาง 4,700 ล้าน ช่วยเกษตรกรน้ำท่วมครัวเรือนละ 3,000 บาท ครอบคลุม 1.7 ล้านครัวเรือน
8 พ.ย. 2560

ครม.ไฟเขียวงบกลาง 4,700 ล้าน ช่วยเกษตรกรน้ำท่วมครัวเรือนละ 3,000 บาท ครอบคลุม 1.7 ล้านครัวเรือนนายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติงบกลางปี 2561 ประมาณ 4,700 ล้านบาท เพื่อช่วยเกษตรกรที่ประสบอุทกภัยในโครงการช่วยเหลือฟื้นฟูเกษตรกรผู้ประสบอุทกภัยหลังน้ำลดครัวเรือนละ 3,000 บาท โดยมีกลุ่มเป้าหมาย 3 กลุ่ม ที่ประสบอุทกภัยจากพายุตาลัสและเซินกาตั้งแต่วันที่ 5 ก.ค.-15 ส.ค. 2560 และเกษตรกรในประสบภัยในช่วงพายุทก ซูรีระหว่างวันที่ 16 ส.ค.-31  ต.ค. 2560 และเกษตรกรในพื้นที่แก้มลิง 13 ทุ่งที่รับน้ำ ทั้งนี้ให้เร่งจ่ายเกษตรกรภายใน 30 วันและไม่ให้ธนาคารเพื่อการเกษตรและสหกรณ์การเกษตร (ธ.ก.ส.) หักเงินดังกล่าวเพื่อชำระหนี้เงินกู้ของเกษตรกรนายสมเกียรติ ประจำวงษ์ อธิบดีกรมชลประทาน กล่าวว่า ขณะนี้อยู่ระหว่างเดินหน้าโครงการศึกษาความเหมาะสมการเพิ่มประสิทธิภาพการระบายน้ำพื้นที่ตอนล่างของฝั่งตะวันตกของ แม่น้ำท่าจีนจนถึงแม่น้ำแม่กลองเพื่อแก้ปัญหาน้ำท่วมที่มีแนวโน้มความรุนแรง เพิ่มมากขึ้น ประกอบด้วย งานปรับปรุง- ขุดลอกคลอง งานปรับปรุง-ก่อสร้างอาคารบังคับน้ำ และงานปรับปรุงแนวคันควบคุมน้ำทะเลพร้อมอาคารประกอบ คาดว่าจะใช้เงินลงทุนประมาณ 15,767 ล้านบาท ไม่รวมค่าชดเชยที่ดินและทรัพย์สิน โดยคาดว่าใช้ระยะเวลาดำเนินการประมาณ 5 ปี